Pakpapero

Pakpapero, nomita ankaŭ lignopapero kaj papero kraft, estas tipo de papero malmilda, dika kaj bruneckolora.

Ĝin oni fabrikas el kemia pasto, neblankigita kaj submetita al mallongdaŭra boligado. Ĝi estas tre rezista kontraŭ disŝirado, tirado, eksplodo kaj la detrua aŭ deforma agado de sunradioj.

Kutime oni uzas ĝin kiel volvaĵo por sakoj, pakoj aŭ por fabriki ĝenerale pakaĵojn. En konstruado oni uzas ĝin kombinita kun polietileno aŭ oksi-asfalto por formi vaporbarierojn. Pro ĝia fabrikado kiu havigas al ĝi tuŝimpreson similan al tiu de plasto, ĝi estas uzata ankaŭ por volvi manĝaĵojn el vendejo (pano, viando, kolbasoj ktp.).

Kategorio:Paperoj